ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Ιουλίου 1997 σχετικά με αίτηση εξαίρεσης που υπέβαλε η Γερμανία βάσει του άρθρου 8 παράγραφος 2 σημείο γ της οδηγίας 70/156/ΕΟΚ του Συμβουλίου για την προσέγγιση των νομοθεσιών των κρατών μελών όσον αφορά την έγκριση τύπου των μηχανοκίνητων οχημάτων και των ρυμουλκουμένων τους (Το κείμενο στη γερμανική γλώσσα είναι το μόνο αυθεντικό) (97/465/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/156/ΕΟΚ του Συμβουλίου, της 6ης Φεβρουαρίου 1970, για την προσέγγιση των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 96/79/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 8 παράγραφος 2 στοιχείο γ),

Εκτιμώντας:

ότι η αίτηση που υπέβαλε η Γερμανία στις 5 Ιουνίου 1996, επί της οποίας επανήλθε με επιστολή της 25ης Σεπτεμβρίου 1996, και παρέλαβε η Επιτροπή στις 2 Οκτωβρίου 1996 περιείχε τα στοιχεία που απαιτούνται βάσει του άρθρου 8 παράγραφος 2 σημείο γ) της ανωτέρω οδηγίας 7 ότι η εν λόγω αίτηση αφορά τη λειτουργία τύπου μηχανοκίνητων οχημάτων κατηγορίας Μ1 με συμπιεσμένο φυσικό αέριο (υγραέριο) 7

ότι είναι βάσιμοι οι επικαλούμενοι στην αίτηση λόγοι, δηλαδή ότι αυτά τα συστήματα καυσίμου δεν πληρούν τις απαιτήσεις των σχετικών οδηγιών, και ιδίως της οδηγίας 70/220/ΕΟΚ του Συμβουλίου, της 20ής Μαρτίου 1970, για την προσέγγιση των νομοθεσιών των κρατών μελών οι οποίες αφορούν στα μέτρα που πρέπει να ληφθούν κατά της μόλυνσης του αέρα από τα αέρια που προέρχονται από κινητήρες με επιβαλλόμενη ανάφλεξη με τους οποίους είναι εφοδιασμένα τα μηχανοκίνητα οχήματα (3), όπως τροποποιήθηκε τελευταία από την οδηγία 96/69/ΕΟΚ της Επιτροπής (4), καθώς και της οδηγίας 80/1268/ΕΟΚ του Συμβουλίου, της 16ης Δεκεμβρίου 1980, για την προσέγγιση των νομοθεσιών των κρατών μελών σχετικά με την κατανάλωση καυσίμων των μηχανοκίνητων οχημάτων (5), όπως τροποποιήθηκε τελευταία από την οδηγία 93/116/ΕΚ της Επιτροπής, της 17ης Δεκεμβρίου 1993 (6) 7 ότι, πραγματοποιήθηκαν δοκιμές σύμφωνα με τις προαναφερόμενες οδηγίες κατά τις οποίες χρησιμοποιήθηκε ως καύσιμο τόσο βενζίνη όσο και συμπιεσμένο φυσικό αέριο 7 ότι οι οριακές τιμές τηρούνται με αμφότερα τα είδη καυσίμου και διαπιστώθηκαν χαμηλότερες εκπομπές ρύπων από το συμπιεσμένο φυσικό αέριο 7 ότι, κατά συνέπεια, εξασφαλίζεται ισοδύναμη προστασία του περιβάλλοντος 7

ότι για να εξασφαλιστεί το επίπεδο ασφάλειας που παρουσιάζουν τα οχήματα σε λειτουργία, τα κράτη μέλη μπορούν να πραγματοποιούν, περιοδικά, δοκιμές στεγανότητας και εγκατάστασης υπό πίεση τουλάχιστον ίση προς την πίεση λειτουργίας 7

ότι οι σχετικές οδηγίες της Κοινότητας θα τροποποιηθούν προκειμένου να επιτραπεί η παραγωγή οχημάτων που χρησιμοποιούν ως καύσιμο συμπιεσμένο αέριο 7

ότι η επιτροπή για την προσαρμογή στην τεχνική πρόοδο η οποία έχει συσταθεί με βάση την οδηγία 70/156/ΕΟΚ, συμφωνεί με το μέτρο που προβλέπει η παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η αίτηση της Γερμανίας, όσον αφορά την παραγωγή και τη διάθεση στην αγορά τύπου οχημάτων κατηγορίας Μ1 όπου χρησιμοποιείται ως καύσιμο συμπιεσμένο φυσικό αέριο.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 1 Ιουλίου 1997.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 42 της 23. 2. 1970, σ. 1.

(2) ΕΕ αριθ. L 18 της 21. 1. 1997, σ. 7.

(3) ΕΕ αριθ. L 76 της 6. 4. 1970, σ. 1.

(4) ΕΕ αριθ. L 282 της 1. 11. 1996, σ. 64.

(5) ΕΕ αριθ. L 375 της 31. 12. 1980, σ. 36.

(6) ΕΕ αριθ. L 329 της 30. 12. 1993, σ. 39.